Τζόνι Ντεπ

Ο **Τζoν Κρίστοφερ "Τζόνι" Ντεπ ΙΙ** (αγγλ.:*John Christopher "Johnny" Depp II*, 9 Ιουνίου 1963 - ) είναι Αμερικανός ηθοποιός, παραγωγός και μουσικός. Είναι κάτοχος Χρυσής Σφαίρας και υποψήφιος 3 φορές για Όσκαρ. Η καριέρα του άνθησε όταν έπαιξε στην σειρά ταινιών ''Οι Πειρατές Της Καραϊβικής''.

## Ζωή
Ο ιρλανδικής, γερμανικής και ινδιάνικης καταγωγής ηθοποιός γεννήθηκε στο Όνσμπορο του Κεντάκι. Είναι το τελευταίο από τα τέσσερα παιδιά του μηχανικού Τζον Κρίστοφερ Ντεπ και της σερβιτόρας Μπέτι Σου Ντεπ. Στην ηλικία των 16 παράτησε το σχολείο και στο εξής επιβίωνε κάνοντας ευκαιριακές εργασίες, μεταξύ άλλων στον τομέα του τηλεφωνικού μάρκετινγκ. Στις αρχές της δεκαετίας του 1980 συνόδευσε έναν φίλο του στο κάστινγκ της ταινίας τρόμου ''Εφιάλτης στο δρόμο με τις λεύκες'' του Γουές Κρέιβεν, όπου ανακαλύφθηκε ο ίδιος και πήρε τον πρώτο του ρόλο. Σημαντική ώθηση στην καριέρα του ως ηθοποιού, όμως, του έδωσε ο ρόλος ενός μυστικού αστυνομικού στην τηλεοπτική σειρά *[[Ομάδα δράσης 21]]* (1987-1991). Η σειρά αυτή είχε μεγάλη επιτυχία και έκανε διάσημο τον Ντεπ, ο οποίος όμως ένιωσε εκείνο το διάστημα να υποβαθμίζεται σε προϊόν. Επηρεασμένος από της θετικές του εμπειρίες με το μικρό ρόλο που είχε αναλάβει το 1986 στην κινηματογραφική ταινία ''Πλατούν'' του Όλιβερ Στόουν, αποφάσισε να αφοσιωθεί στον κινηματογράφο. 

Τον πρώτο του πρωταγωνιστικό ρόλο είχε στην ταινία *[[Ο παίδαρος]]* (1990) του Τζον Γουότερς. Την πρώτη του μεγάλη κινηματογραφική επιτυχία όμως είχε ως Έντουαρντ στην ταινία *[[Ο Ψαλιδοχέρης]]* (1990). Προτάθηκε για Χρυσή Σφαίρα για την ερμηνεία του στην ρομαντική κωμωδία *[[Μπένι και Τζουν]]* (1993).

Το 1995 ξεκίνησε μια δεύτερη καριέρα ως μουσικός και κυκλοφόρησε ένα άλμπουμ με το συγκρότημά του, τους P, στο οποίο έπαιζε και ο μπασίστας των Red Hot Chili Peppers, ο Flea, για να υποστηρίξει τον φίλο του. Ωστόσο το άλμπουμ δεν είχε αξιόλογη επιτυχία.

Η αδερφή του Ντεπ, η Κρίστι, είναι η μάνατζέρ του. Ο αδερφός του, Ντάνι, είναι σεναριογράφος.

## Προσωπική ζωή
Το 1983 παντρεύτηκε την μακιγιέζ Λόρι Άντερσον. Χώρισε δύο χρόνια αργότερα. Η Λόρι τον γνώρισε στον Νίκολας Κέιτζ, ο οποίος τον προέτρεψε να γίνει ηθοποιός. Από το 1998 ζούσε μαζί με τη Γαλλίδα τραγουδίστρια και ηθοποιό Βανεσά Παραντί στη Γαλλία και έχουν δύο παιδιά. Στις 19/6/2012 ανακοίνωσαν τον χωρισμό τους. Έκανε σχέση με την Άμπερ Χερντ, συμπρωταγωνίστρια του στο *Μεθυσμένο ημερολόγιο* το 2011, την οποία αρραβωνιάστηκε την παραμονή Χριστουγέννων του 2013 και παντρεύτηκε στις 3/2/2015. Ωστόσο, έναν χρόνο αργότερα ανακοινώθηκε σε δημοσιεύματα ο χωρισμός του ζευγαριού με τη σύζυγο του να τον κατηγορεί και να απαιτεί μέρος της περιουσίας του ηθοποιού. Από το 2017 είναι σε δικαστικές διαμάχες μεταξύ τους.

Τον Ιούνιο του 2022, κέρδισε το δικαστήριο, το οποίο του επιδίκασε αποζημίωση 15 εκατομμύρια δολάρια από την πρώην σύζυγο του για τις συκοφαντικές κατηγορίες εναντίον του, ενώ ο ίδιος καλείται να πληρώσει 2 εκατομμύρια δολάρια για την αντίστοιχη αγωγή της Άμπερ Χέρντ.
## Τιμητικές διακρίσεις

### Βραβεύσεις
* 1999 – *[[Βραβεία Σεζάρ|César]]*, τιμητικό βραβείο για εξαιρετικό έργο ζωής
* 1999 – *[[Blockbuster]]* Award, καλύτερος ανδρικός ρόλος σε ταινία τρόμου (*Ο Μύθος του ακέφαλου Καβαλάρη*)
* 2004 – *[[Screen Actors Guild Awards|SAG Award]]*, καλύτερος Α' ρόλος (*Οι πειρατές της Καραϊβικής: Η κατάρα του μαύρου μαργαριταριού*)
* 2005 – *[[People’s Choice Award]]*, δημοφιλέστερος ηθοποιός (*Και έζησαν αυτοί καλά...*)
* 2006 – *People's Choice Award*, δημοφιλέστερος ηθοποιός (*Ο Τσάρλι και το Εργοστάσιο Σοκολάτας*)
* 2007 – *People's Choice Award*, δημοφιλέστερος ηθοποιός (*Οι πειρατές της Καραϊβικής: Το σεντούκι του νεκρού*)
* 2008 – Golden Globe, καλύτερος Α' ανδρικός ρόλος σε κωμοδία/μιούζικαλ *Sweeney Todd: Ο Φονικός Κουρέας της Οδού Φλιτ*
* 2008 – MTV Movie Awards, καλύτερη κωμική ερμηνεία (*Οι Πειρατές της Καραϊβικής στο Τέλος του Κόσμου*) και καλύτερος κακοποιός *Sweeney Todd: Ο Φονικός Κουρέας της Οδού Φλιτ*

### Υποψηφιότητες
* 1990 – *Golden Globe*, καλύτερος ηθοποιός κωμωδίας/μιούζικαλ (*[[Ο Ψαλιδοχέρης]]*)
* 1993 – *Golden Globe*, καλύτερος ηθοποιός κωμωδίας/μιούζικαλ (*Μπένι και Τζουν*)
* 1994 – *Golden Globe*, καλύτερος ηθοποιός κωμωδίας/μιούζικαλ (*Ed Wood*)
* 2004 – *People's Choice Award*, δημοφιλέστερος ηθοποιός (*Οι πειρατές της Καραϊβικής: Η κατάρα του μαύρου μαργαριταριού*)
* 2004 – *Critic's Choice Award*, δημοφιλέστερος ηθοποιός (*Οι πειρατές της Καραϊβικής: Η κατάρα του μαύρου μαργαριταριού*)
* 2004 – *Golden Globe*, καλύτερος ηθοποιός κωμωδίας/μιούζικαλ (*Οι πειρατές της Καραϊβικής: Η κατάρα του μαύρου μαργαριταριού*)
* 2004 – *BAFTA*, καλύτερος πρωταγωνιστής (*Οι πειρατές της Καραϊβικής: Η κατάρα του μαύρου μαργαριταριού*)
* 2004 – *[[Όσκαρ|Oscar]]*, καλύτερος πρωταγωνιστής (*Οι πειρατές της Καραϊβικής: Η κατάρα του μαύρου μαργαριταριού*)
* 2005 – *Critic's Choice Award*, δημοφιλέστερος ηθοποιός (*Και έζησαν αυτοί καλά...*)
* 2005 – *Golden Globe*, καλύτερος ηθοποιός σε δράμα (*Και έζησαν αυτοί καλά...*)
* 2005 – *[[Screen Actors Guild Awards|Screen Actors Guild]]*, καλύτερος πρωταγωνιστής (*Και έζησαν αυτοί καλά...*)
* 2005 – *[[Όσκαρ|Oscar]]*, καλύτερος πρωταγωνιστής (*Και έζησαν αυτοί καλά...*)
* 2006 – *Golden Globe*, καλύτερος ηθοποιός κωμωδίας/μιούζικαλ  (*Ο Τσάρλι και το Εργοστάσιο Σοκολάτας*)
* 2007 – *Golden Globe*, καλύτερος ηθοποιός κωμωδίας/μιούζικαλ  (*Οι πειρατές της Καραϊβικής: Το σεντούκι του νεκρού*)
* 2007 – *Kid's Choice Award*, δημοφιλέστερος ηθοποιός (*Οι πειρατές της Καραϊβικής: Το σεντούκι του νεκρού*)
* 2008 – *Oscar*, καλύτερος πρωταγωνιστής (*Sweeney Todd: Ο Φονικός Κουρέας της Οδού Φλιτ*)
* 2008 – *MTV Movie Award*, καλύτερη κωμική ερμηνεία (*Οι Πειρατές της Καραϊβικής στο Τέλος του Κόσμου*)
* 2008 – *MTV Movie Award*, καλύτερος κακοποιός (*Sweeney Todd: Ο Φονικός Κουρέας της Οδού Φλιτ*)
* 2010 - *[[Χρυσές Σφαίρες του 2010|Golden Globe]]* Α' Ανδρικού Ρόλου - Κωμωδία/Μιούζικαλ (*Η Αλίκη στη Χώρα των Θαυμάτων* και *Ο Τουρίστας*)

## Φιλμογραφία

## Αναφορές


## Εξωτερικοί σύνδεσμοι

*

Κατηγορία:Αμερικανοί μουσικοί
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)